**С П Р А В К А**

**за отразяване на становищата, получени след съгласуване**

**на проект на Наредба за изменение и допълнение на Наредба № 15 от 5.05.2004 г. за воденето и съхраняването на регистрите от Комисията за финансов надзор и за подлежащите на вписване обстоятелства**

|  |  |  |  |
| --- | --- | --- | --- |
| **Подател** | **Предложение** | **Становище по предложението** | **Мотиви** |
| **БАЛИП** /изх. № 58/02.11.2017 г. – вх. № 38-00-216/03.11.2017 г./ | Предлагат следната редакция на чл. 4, ал. 3 от Наредба № 15:  (3) (Изм. – ДВ, бр. 68 от 2014 г., в сила от 1.11.2014 г.) Задължението по ал. 2 се изпълнява ~~до края на работния ден, следващ деня на~~ **в срок от 5 работни дни от** вземане на решението, съответно деня на възникване или узнаване на подлежащото на вписване обстоятелство, а когато то подлежи на вписване в търговския регистър – не по-късно от ~~7~~ **5 работни** дни от това вписване, освен ако с нормативен акт е предвиден друг ~~ред~~ **срок**.  Предлагат срокът за заявяване на подлежащите на вписване обстоятелства в регистрите на КФН да стане 5 работни дни. Предлагат да се възстанови редакцията на разпоредбата до промените от 2014 г., когато този срок е редуциран до края на следващия работен ден. Срокът до края на следващия работен ден е прекалено кратък и създава практически затруднения за поднадзорните лица.  Посочват, че в чл. 85, ал. 2 от Наредба № 38 за изискванията към дейността на инвестиционните посредници за идентично задължение за предоставяне на информация е фиксиран различен срок, а именно 7-дневен. | **Приема се частично.** | Предвижда се промяна на първия срок, посочен в чл. 4, ал. 3 от Наредба № 15 от 5.05.2014 г., като същият ще е „не по-късно от 7 дни от вземане на решението, съответно от възникване или узнаване на подлежащото на вписване обстоятелство“. По този начин двата срока в чл. 4, ал. 3 от Наредба № 15 от 5.05.2014 г. се уеднаквяват. |
| **БАУД** /изх. № 72/10.11.2017 г. – вх. № 23-00-98/10.11.2017 г./ | Предлагат следната редакция на чл. 4, ал. 3 от Наредба № 15:  (3) (Изм. – ДВ, бр. 68 от 2014 г., в сила от 1.11.2014 г.) Задължението по ал. 2 се изпълнява ~~до края на работния ден, следващ деня на~~ **в срок от 5 работни дни от** вземане на решението, съответно деня на възникване или узнаване на подлежащото на вписване обстоятелство, а когато то подлежи на вписване в търговския регистър – не по-късно от ~~7~~ **5 работни** дни от това вписване, освен ако с нормативен акт е предвиден друг ~~ред~~ **срок**.  Предлагат срокът за заявяване на подлежащите на вписване обстоятелства в регистрите на КФН да стане 5 работни дни. Предлагат да се възстанови редакцията на разпоредбата до промените от 2014 г., когато този срок е редуциран до края на следващия работен ден. Срокът до края на следващия работен ден е прекалено кратък и създава практически затруднения за поднадзорните лица.  Посочват, че голяма част от уведомленията до КФН, които управляващите дружества извършват в съответствие с изискванията на Наредба № 44 от 20 октомври 2011 г. за изискванията към дейността на колективните инвестиционни схеми и лицата, управляващи алтернативни инвестиционни фондове се правят в по-дълги срокове от тези по Наредба № 15, като например чл. 155 и чл. 189 на Наредба № 44. |  | Предвижда се промяна на първия срок, посочен в чл. 4, ал. 3 от Наредба № 15 от 5.05.2014 г., като същият ще е „не по-късно от 7 дни от вземане на решението, съответно от възникване или узнаване на подлежащото на вписване обстоятелство“. По този начин двата срока в чл. 4, ал. 3 от Наредба № 15 от 5.05.2014 г. се уеднаквяват. |